****

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 011-04/23-01/01

**URBROJ:** 2196-19-02-23-02

**Negoslavci,** 14.11.2023. godine

Na temelju članka 8., stavka 2., članka 36., stavka 2. Zakona o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 28., stavka 1. Zakona o savjetima mladih („Narodne novine” broj 41/14 i 83/23) te članka 19., stavka 1., točke 1. i članka 73. Statuta Općine Negoslavci (“Službeni glasnik Općine Negoslavci” broj 01/21), Općinsko vijeće Općine Negoslavci na svojoj redovnoj sjednici održanoj dana 14.11.2023. godine donosi

**STATUTARNU ODLUKU**

**o izmjenama i dopunama**

**Statuta Općine Negoslavci**

**Članak 1.**

Ovom Odlukom mijenja se i dopunjava Statut Općine Negoslavci (pročišćeni tekst, „Službeni glasnik Općine Negoslavci” broj 01/21) od 24.02.2021. godine te se usuglašava sa Zakonom o savjetima mladih.

**Članak 2.**

Iza članka 29., dodaje se članak 29.a. i glasi: „Kao oblik savjetodavnog tijela radi promicanja i zagovaranja prava, potreba i interesa mladih na području Općine Negoslavci, može se osnovati Savjet mladih Općine Negoslavci, na osnovu posebne Odluke.”

**Članak 3.**

Ova Odluka o izmjenama i dopunama Statuta Općine Negoslavci stupa na snagu osmog dana od dana objave u Službenom glasniku Općine Negoslavci.

**PREDSJEDNIK OPĆINSKOG VIJEĆA:**

**Miodrag Mišanović**